b'\n_START_ARTICLE_\nSvardalselva\n_START_SECTION_\nFiske\n_START_PARAGRAPH_\nDet er organisert fiskekortsalg i Svardalsvatnet og Langevatnet._NEWLINE_Fiskebestandene i vassdraget ble p\xc3\xa5 slutten av 1900-tallet sterkt skadd som f\xc3\xb8lge av sur nedb\xc3\xb8r, og bestanden av r\xc3\xb8ye i begge innsj\xc3\xb8ene gikk tapt p\xc3\xa5 1980-tallet til tross for gode gyteforhold. Bestanden av aure var overtallig i Svardalsvatnet men god i Langevatnet. Bestanden av \xc3\xb8rret i Svardalsvatnet ble redusert p\xc3\xa5 1980-tallet og ble i 1988 vurdert som \xc2\xabtynn\xc2\xbb, mens den i 1997 ble vurdert som \xc2\xabdelvis god\xc2\xbb. Ogs\xc3\xa5 i Langevatnet ble bestanden av \xc3\xb8rret i 1990 vurdert som \xc2\xabgod\xc2\xbb, til tross for at vassdraget var meget surt og hadde h\xc3\xb8yt innhold av aluminium. En forklaring kan v\xc3\xa6re at b\xc3\xa5de saltinnholdet og innholdet av organisk stoffer i vassdraget var h\xc3\xb8yt, noe som trolig bidro til \xc3\xa5 redusere giftvirkningen av aluminium og hindre salttap. For \xc3\xa5 b\xc3\xb8te p\xc3\xa5 forsuringsskadene ble det i 1992 satt igang bekkekalking ved Svardalsvatnet, mens vatnet ble fullkalket i \xc3\xa5rene 1994 \xe2\x80\x93 2002. Kalkingen p\xc3\xa5virket ogs\xc3\xa5 det nedenforliggende Langevatnet, hvor det i tillegg ogs\xc3\xa5 ble gjennomf\xc3\xb8rt bekkekalking p\xc3\xa5 90-tallet. Kalkingsprosjektet er n\xc3\xa5 avsluttet.'